
Press Release



โรงแรม เอ็นเอช กรุงเทพฯ อโศก ต้อนรับนักเดินทางสายฟิตเนส 
สู่ใจกลางกรุงเทพฯ ตลอดเดือนสิงหาคมนี้

ด้วยโรงแรมตั้งอยู่ในระยะเดินถึงศูนย์การประชุมแห่งชาติสิริกิติ์และติดกับสวนเบญจกิติ ขอมอบความสะดวกสบายสำหรับนักกีฬาและผู้ติดตามที่เดินทางมาร่วมหนึ่งในงานแข่งขันฟิตเนสที่ยิ่งใหญ่ที่สุดแห่งหนึ่งในเอเชียประจำปีนี้

กรุงเทพฯ, 6 สิงหาคม 2569 – กรุงเทพฯ เตรียมเป็นเจ้าภาพจัดการแข่งขันฟิตเนสนานาชาติครั้งสำคัญ ซึ่งนับเป็นหนึ่งในการแข่งขันที่ยิ่งใหญ่ที่สุดเท่าที่เคยจัดขึ้นในเอเชีย ระหว่างวันที่ 13–16 สิงหาคม 2569 ณ ศูนย์การประชุมแห่งชาติสิริกิติ์ โดยคาดว่าจะมีผู้เข้าแข่งขันมากกว่า 22,000 คนตลอดระยะเวลา 4 วัน โรงแรม เอ็นเอช กรุงเทพฯ อโศก (NH Bangkok Asoke) ซึ่งตั้งอยู่ไม่ไกลจากสถานที่จัดงาน จึงเป็นตัวเลือกที่เหมาะสำหรับนักกีฬา โค้ช และผู้ติดตามที่เดินทางมาร่วมการแข่งขัน 

โรงแรม เอ็นเอช กรุงเทพฯ อโศก ตั้งอยู่บนถนนรัชดาภิเษก ใกล้แยกอโศก ใจกลางกรุงเทพฯ ผู้เข้าพักสามารถเดินทางไปยังศูนย์การประชุมแห่งชาติสิริกิติ์ได้อย่างสะดวก ไม่ว่าจะเดินประมาณ 15 นาทีผ่านสวนเบญจกิติ หรือเดินทางด้วยรถไฟฟ้าใต้ดิน MRT เพียงหนึ่งสถานี สำหรับนักกีฬา ทำเลที่ตั้งของโรงแรมช่วยลดความยุ่งยากด้านการเดินทาง ทำให้สามารถมุ่งสมาธิไปกับการเตรียมตัวและการแข่งขันได้อย่างเต็มที่

นอกจากนี้ โรงแรมยังตั้งอยู่ติดกับสวนเบญจกิติ หนึ่งในพื้นที่สีเขียวสำคัญของกรุงเทพฯ ซึ่งเหมาะสำหรับการวิ่งวอร์มอัพหรือคูลดาวน์ท่ามกลางบรรยากาศร่มรื่น นอกเหนือจากความคึกคักภายในศูนย์การประชุมฯ อีกทั้งยังอยู่ห่างจากสถานีรถไฟฟ้า BTS และ MRT เพียงประมาณ 5 นาที ทำให้ผู้เข้าพักสามารถเดินทางไปสัมผัสร้านอาหาร สถานบันเทิงบนถนนสุขุมวิท รวมถึงจุดหมายปลายทางอื่น ๆ ทั่วกรุงเทพฯ ได้อย่างง่ายดาย

ห้องพักทั้ง 95 ห้องของโรงแรมได้รับการออกแบบให้เป็นพื้นที่พักผ่อนที่สะดวกสบาย พร้อมตอบโจทย์ทุกความต้องการก่อนและหลังวันแข่งขัน ห้องอาหาร CO2 ซึ่งเปิดให้บริการตลอดวัน นำเสนอบุฟเฟต์อาหารเช้าที่ประกอบด้วยอาหารไทย เมดิเตอร์เรเนียน และอาหารนานาชาติ เหมาะสำหรับผู้เข้าพักที่ต้องการวางแผนโภชนาการในวันแข่งขัน

สำหรับผู้ที่มองหาตัวเลือกอาหารเบา ๆ และสดชื่น โรงแรมยังมีเมนู Grab & Go, Poke Bowl หรือชุดน้ำชายามบ่าย ซึ่งออกแบบมาเพื่อรองรับไลฟ์สไตล์คนเมืองที่ต้องการความสะดวกสบาย ส่วน Poolside Bar บนชั้นดาดฟ้า มองเห็นทิวทัศน์ของสวนเบญจกิติและเส้นขอบฟ้าของกรุงเทพฯ เป็นสถานที่เหมาะสำหรับนักกีฬาและทีมงานในการพักผ่อนหลังผ่านเส้นชัย

สำหรับผู้ที่กำลังมองหาที่พักในกรุงเทพฯ ในนาทีสุดท้าย สามารถสำรองห้องพักได้ในราคาเริ่มต้นที่ 2,500++ บาทต่อคืน เมื่อจองตรงกับโรงแรม เอ็นเอช กรุงเทพฯ อโศก พร้อมรับสิทธิประโยชน์พิเศษสำหรับการจองโดยตรง รวมถึงเครดิตค่าอาหารสำหรับห้องพักบางประเภท

สอบถามข้อมูลเพิ่มเติมหรือสำรองห้องพักได้ที่ https://world.nh-hotels.com/th/nh-bangkok-asoke

– จบ –
ข้อมูลสำหรับบรรณาธิการ 
เกี่ยวกับเอ็นเอช โฮเทลส์ แอนด์ รีสอร์ทส์
เอ็นเอช โฮเทลส์ แอนด์ รีสอร์ทส์ เป็นแบรนด์โรงแรมระดับสากลที่ได้รับการยอมรับในด้านการให้บริการและสิ่งอำนวยความสะดวกเหนือระดับ นับตั้งแต่ก่อตั้งขึ้นในประเทศสเปนเมื่อปี พ.ศ. 2521 เอ็นเอชมุ่งมั่นมอบบริการที่น่าเชื่อถือ ตอบโจทย์ผู้เข้าพักที่มองหาโรงแรมและรีสอร์ทที่ใช้งานได้จริงและมีประสิทธิภาพ ปัจจุบันแบรนด์เอ็นเอช ขยายเครือข่ายครอบคลุมกว่า 210 แห่งในจุดหมายปลายทางชั้นนำทั่วยุโรปและอเมริกา และกำลังเติบโตเข้าสู่เอเชีย แอฟริกา ตะวันออกกลาง และมหาสมุทรอินเดีย โดยมุ่งเน้นการมอบความคุ้มค่า การบริการที่เป็นมิตร และความสะดวกสบายที่จำเป็นสำหรับการทำงาน การพักผ่อน หรือความบันเทิง เพื่อให้ทุกการเข้าพักเป็นประสบการณ์ที่น่าประทับใจ 
 
เอ็นเอช โฮเทลส์ แอนด์ รีสอร์ทส์ เป็นส่วนหนึ่งของกลุ่มโรงแรม ไมเนอร์ โฮเทลส์ และเป็นสมาชิกของโปรแกรมสะสมคะแนน Minor DISCOVERY ซึ่งเป็นส่วนหนึ่งของ GHA DISCOVERY 

ดูข้อมูลเพิ่มเติมได้ที่ nh-hotels.com หรือติดตามข่าวสารจากเอ็นเอช โฮเทลส์ ได้ที่ Facebook, Instagram and YouTube.

	
เกี่ยวกับ ไมเนอร์ โฮเทลส์ (Minor Hotels)
ไมเนอร์ โฮเทลส์ เป็นบริษัทผู้นำระดับโลกด้านธุรกิจการบริการ โดย ณ ปัจจุบันมีโรงแรม รีสอร์ท และเรสซิเดนซ์ในเครือจำนวนมากกว่า 640 แห่งใน 66 ประเทศ ผ่านแบรนด์โรงแรมที่หลากหลาย อาทิ อนันตรา (Anantara) เอเลวาน่า คอลเลคชั่น (Elewana Collection) เดอะ โวลสลีย์ โฮเทลส์ (The Wolseley Hotels) ทิโวลี (Tivoli) ไมเนอร์รีเซิร์ฟ คอลเลคชั่น (Minor Reserve Collection) เอ็นเอช (NH) เอ็นเอช คอลเลคชั่น (NH Collection) นาว (Nhow) อวานี (Avani) คอล์แบร์ คอลเลคชั่น (Colbert Collection) โอ๊คส์ (Oaks) และ ไอสเตย์ (iStay) รวมถึงธุรกิจอื่น ๆ ที่หลากหลาย ไม่ว่าจะเป็นร้านอาหารและบาร์ กิจกรรมการท่องเที่ยว และแบรนด์ด้านสปาและเวลเนสระดับโลก ด้วยประสบการณ์ยาวนานกว่า 40 ปี ไมเนอร์ โฮเทลส์ มุ่งมั่นเสริมสร้างแบรนด์ให้แข็งแกร่ง สร้างพันธมิตรที่ยั่งยืน และขับเคลื่อนความสำเร็จทางธุรกิจ ด้วยการให้ความสำคัญกับสิ่งที่มีความหมายที่สุดสำหรับแขก ทีมงาน และพันธมิตรทางธุรกิจ
ไมเนอร์ โฮเทลส์ เป็นสมาชิกของ Global Hotel Alliance (GHA) ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก และมีโปรแกรมสะสมคะแนน Minor Discovery ซึ่งเป็นส่วนหนึ่งของ GHA DISCOVERY อีกด้วย
ดูรายละเอียดเพิ่มเติมได้ที่ minorhotels.com และติดตาม ไมเนอร์ โฮเทลส์ ได้ทาง Facebook, Instagram, LinkedIn, TikTok และ YouTube
สอบถามข้อมูลเพิ่มเติมได้ที่ฝ่ายประชาสัมพันธ์: 
ฤทัยรัตน์ ละอองทอง (ผู้จัดการฝ่ายสื่อสารการตลาด)	  
อีเมล ruthairat_la@nhhotels.com


T: +66 2 263 5000 · asoke@nhhotels.com · www.nh-hotels.com






T: +34 910 000 000 · departamento@nh-hotels.com · www.nh-hotels.com

